حاجی چلبی‌نین حاکیمیتی دؤورونده شکی خانلیغی یئنی تورپاقلار اله کئچیرمک اوغروندا کارتلی-کاخئتی چارلیغی ایله فاصیله‌سیز موحاریبه‌لر آپاریردی. طرفلرین نؤوبه ایله غلبه چالدیغی بو موحاریبه‌لر هر ایکی اؤلکه‌نین محصولدار قووّه‌لری‌نین وضعیتینه داغیدیجی تاثیر گؤستریردی.حاجی چلبی‌نین اؤلوموندن سونرا (۱۷۵۵) حاکیمیت اوغلو آغاکیشی بیگ، اونون اؤلدورولمه‌سیندن ۳۰-۴۰ گون سونرا ایسه حسین خانا کئچدی. بو دؤورده شکی خانلیغی آرتیق خئیلی ضعیفله‌میشدی.